MESTSKÁ ČASŤ BRATISLAVA-NOVÉ MESTO
---------------------------------------------------------------

Materiál na rokovanie
Miestneho zastupiteľstva
3. 06. 2014

Návrh
na zriadenie Programovej rady mestskej časti Bratislava – Nové Mesto pre televízne vysielanie

------------------------------------------------------------------------------------

Predkladá :
-------------
JUDr. Tomáš Korček
poslanec

Ing. Stanislav Winkler
poslanec

Spracovateľ:						Materiál obsahuje :
---------------						-------------------------
JUDr. Tomáš Korček					1. Návrh uznesenia
poslanec						2. Dôvodovú správu

Na rokovanie prizvať :				Stanovisko právnej skupiny :
---------------------------					-----------------------------------
-	- nie je potreba právneho posúdenia

JÚN 2014

NÁVRH  UZNESENIA

Miestne zastupiteľstvo
a)  z r i a ď u j e
Programovú radu mestskej časti Bratislava – Nové Mesto pre televízne vysielanie, ktorá bude v spolupráci so starostom mestskej časti Bratislava – Nové Mesto koordinovať a určovať požiadavky na obsahovú náplň jednotlivých televíznych programov (zvukovoobrazových záznamov, audiovizuálnych diel atď.), ktoré pre mestskú časť Bratislava – Nové Mesto zhotovujú jej zmluvní partneri, najmä spoločnosť CITY TV, s.r.o. a ktorá bude dohliadať na plnenie zmluvných podmienok vyplývajúcich z uzatvorených zmlúv medzi mestskou časťou Bratislava - Nové Mesto a jednotlivými zhotoviteľmi zvukovoobrazových záznamov a audiovizuálnych diel, najmä so spoločnosťou CITY TV, s.r.o. 

b) v o l í 
    členov Programovej rady mestskej časti Bratislava – Nové Mesto pre televízne vysielanie:
    a) ...................................................... - nomináciu navrhne klub nezávislých poslancov
    b) ...................................................... - nomináciu navrhne klub KDH, NOVA, nezávislí poslanci
    c) ...................................................... - nomináciu navrhne klub SDKÚ-DS

c)  u r č u j e, 
že Programová rada mestskej časti Bratislava – Nové Mesto pre televízne vysielanie bude zasadať pravidelne, minimálne jedenkrát mesačne a spomedzi svojich členov si zvolí predsedu Programovej rady mestskej časti Bratislava – Nové Mesto pre televízne vysielanie, ktorý bude zvolávať jej zasadnutia  minimálne raz za mesiac a predkladať minimálne raz za šesť mesiacov Miestnemu zastupiteľstvu Bratislava - Nové Mesto správu o činnosti Programovej rady  mestskej časti Bratislava- Nové Mesto pre televízne vysielanie. 

d) u k l a d á 
    prednostovi Miestneho úradu mestskej časti Bratislava – Nové Mesto, 
    aby vytvoril potrebné personálne, materiálne a technické podmienky (určenie zapisovateľa, poskytnutie miestnosti na zasadnutia atď.) na pravidelné zasadnutia Programovej rady mestskej časti Bratislava – Nové Mesto pre televízne vysielanie. 
Termín plnenia uznesenia: od 1. júla 2014

Dôvodová správa

Mestská časť Bratislava - Nové Mesto (ďalej len „mestská časť“ ) dňa 15. 10. 2012 uzavrela so spoločnosťou City TV s. r. o. so sídlom na Prokopovej ulici č. 1 v Bratislave Zmluvu o výrobe AVD, o postúpení licencií na použitie AVD a o televíznom vysielaní AVD a dňa 10. 2. 2014 Dodatok č. 1 k predmetnej zmluve. Spoločnosť City TV s. r. o. v súlade s touto zmluvou vyrába pre mestskú časť programy – zvukovoobrazové záznamy, audiovizuálne diela (ďalej len „AVD“).      
 Spoločnosť City TV s.  r. o. vyrába AVD vo forme: 
-	magazíny zostavené z reportáží a rozhovorov pospájané vstupmi moderátora,
-	celý alebo zostrihaný záznam zo zastupiteľstva mestskej časti,
-	diskusná relácia – celý záznam.

AVD spoločnosť City TV s. r. o. šíri prostredníctvom programovej služby TV BA. Za plnenie tejto zmluvy mestská  časť uhrádza spoločnosti City TV s.r.o. mesačne paušálnu odmenu 7.660,- eur (slovom: sedemtisícšesťstošesťdesiat eur) , vrátane príslušnej DPH. 

V záujme zachovania čo najvyššej úrovne názorovej plurality,  objektívnosti a vyváženosti  programovej náplne AVD navrhujeme zriadiť  Programovú radu mestskej časti Bratislava – Nové Mesto pre televízne vysielanie, ktorá bude v spolupráci so starostom mestskej časti Bratislava – Nové Mesto koordinovať a určovať požiadavky na obsahovú náplň jednotlivých televíznych programov (zvukovoobrazových záznamov, audiovizuálnych diel atď.) a ktorá bude dohliadať na plnenie zmluvných podmienok vyplývajúcich z uzatvorených zmlúv medzi mestskou časťou Bratislava - Nové Mesto a jednotlivými zhotoviteľmi zvukovoobrazových záznamov a audiovizuálnych diel, najmä so spoločnosťou CITY TV, s.r.o.